Vita:Magyar történelmi zászlósor

message: * Felülvizsgálat és kibővítés hivatalos infókkal
* Fényképek a zászlókról 
* Az összes zászlóhoz kellene igazából külön cikk, önmagukban is elég érdekesek, jelentősek, hogy megérdemeljék. Ezért irtam őket hivatkozásnak.
thread_title: Todo

message: A monarchia + kommunista  zászlóhoz van forrásod, hogy az ún. történelmi zászlósor része lenne? Ha nincs akkor ki kell szedni. Hivatalos definíciót én még sehol nem találtam, de ha jól sejtem itt nem agy nélkül az összes zászlóról van szó, ami valaha a magyar történelemben szerepelt, hanem azokról amik az állami ünnepségeken is szerepelnek.--Kun 2006. november 6., 11:13 (CET)
Azt hittem, azok is a magyar történelemhez tartoztak. Ezek szerint nem. OK. Úgy is
meg lehet írni a cikket a lyukas zászlóról, hogy nem tudjuk mi volt a helyén. --Ksanyi 2006. november 6., 11:28 (CET)
*Kérlek ne érts félre. Elbeszélünk egymás mellett. A történelmi zászlósor az konkrétan megnevezett zászlókat jelent, legjobb tudomásom szerint. Viszont hogy pontosan melyek azok arról eddig semmi infó nincs. Be kéne mennei a Hadtörténeti Múzeumba ott biztos tudják. Ebben a cikkbe természetesen nincs akadálya, hogy az összes zászlóról megemlékezzünk a magyar történelem folyamán, de történelmi zászlósor néven tudtommal csak bizonyosak szerepelnek. Ezt valahogy meg kell különböztetni, és akkor nincs akadálya, hogy minden zászló szerepeljen.--Kun 2006. november 6., 17:09 (CET)  
replies: text: Aztat gondolom, hogy ha nincs hivatalos definíciója a szócikk tárgyául kiszemelt zászlósornak, akkor érdemes lenne a cikk indításával egyidejűleg (vagy legalább pótlólag) a vitalapra írni egy rövid "szándéknyilatkozatot". Ezt meg ezt szeretném csinálni, szerintem ez meg ez tartozik az általam lehatárolt fogalomkörbe. Így bizonyára csökkenteni lehetne valamelyest a cím határainak képlékenységéből fakadó nézetkülönbségeket.--Godson fóruma 2006. november 6., 11:30 (CET)
*Én nem bánom. De azért jó lenne hivatalos infóhoz jutni.--Kun 2006. november 6., 17:09 (CET)
Szerintem a cím rossz, helyes cím lehetne a Történelmi zászlósor, vagy a Történelmi zászlósor (Magyarország), elvégre a törvényben is ilyen néven szerepel. Egyébként küldtem egy e-mail a honvédelem.hu (=HM) szerkesztőségének , amiben megkértem, tisztázzák mi tartozik a zászlósorba, mert ha valakinek tudnia kéne az ők.--Dami razgovor 2006. november 7., 21:43 (CET)
Időközben meglett a hivatalos lista, lásd a forrásokat.
Üdv: Tamaas 2006. november 7., 21:47 (CET)
Ez örvendetes, hogy végre van valami anyag. Ettől függetlenül Daminak ha válaszolnak, az érdekelne. Na innentől már amúgy egyszerű a feladat: mind a 23 zászlóról kellene külön leírás... Amúgy a múzeológusok nem tudnak ehhez valami forrást ajánlani? Írhatna valaki már egy könyvet ebben a témában, ha eddig nem tették meg. A cikk elejére jó lenne egy fotó a történelmi zászlók bevonulásáról valami állami ünnepségfélén. Tud valaki szerezni?--Kun 2006. november 7., 23:00 (CET)
A legjobb persze az lenne, ha valaki be tudna menni és jó minöségben lefényképezhetné mind a 23 zászlót. Önként jelentkezö?
Üdv: Tamaas 2006. november 8., 13:16 (CET)
thread_title: Mely zászlókról van szó?

message: Átmozgattam ide. Egyelöre a Magyar történelmi zászlók az egy átirányítás erre a címre, de idövel kellene egy olyan oldal is, ahol a többi magyar történelmi zászlót soroljuk fel. Azokat melyek nem részei a hivatalos zászlósornak.
Ott nem ártana majd kategórizálni is: királyi, megyei, városi, egyházi, katonai zászlók, valamint idörendben is.
Üdv: Tamaas 2006. november 8., 09:50 (CET)
thread_title:  Magyar történelmi zászlósor 

message: Talán buta kérdésnek tetszik, de hiányzik a cikkből, hogy a zászlósorozat, amelyről a cikk szól és amelyet az ünnepélyes alkalmakkor használnak, valódi történelmi zászlókat takar (és egyáltalán megvan-e ez a sor - amit kétlek -, vagy csak részben, és akkor mely részben) vagy ezek másolatait/rekonstrukcióit. Ha valaki rábukkan ezekre az infókra, engem érdekelne. --Korovioff 2006. december 28., 23:38 (CET)
* Ezt igazából az egyes zászlók leirásánál kéne külön kifejteni. A legtöbbnek nincs meg az eredetije, ábrázolások alapján lettek rekonstruálv. A Hunyadi zászlót pl. senki sem tudja hogy milyen volt, ezt a cimer alapján rakták össze.--Kun 2006. december 29., 18:09 (CET)
thread_title: Másolatok?

message: Mivel felkeltették az érdeklődésemet eme lobogók dicső múltja, ezért részletesebben kezdtem őket vizsgálni. Jelenleg még nem találtam jól használható leírásokat, de írtam a Hadtörténeti Intézetnek, talán ők segítenek.
Kérdésem az lenne, hogy milyen tematika szerint írjak a zászlókról? Külön cikk? Mert például az 1848-as hadilobogókból 66 van jelenleg a Hadtörténeti Múzeumban, néhány vidéki városok múzeumában és a többi külföldön.
-- IrBarat 2007. október 17., 22:29 (CEST)
*Szvsz az lenne az igazán szép dolog, ha a zászlósor minden tagjáról lenne egy külön cikk (ha lehet ezekről ilyen sokat írni). (Ha pedig ez szerintetek nem működne, akkor zászlónkén kb 1-2 bekezdés + kép belekerül ebbe a zászlósoros cikkbe minden zászkóról, az is valami) Ezeken kívül pedig lehetne az egy-egy történelmi korszakra jellemző zászlókról is írni cikkeket. Azaz, a zászlósorban 2 db '48-as zászló van és szerintem az megvan valahol teljesen konkrétan, h. melyik kettő, azokról lehetne 1-1 cikk, hiszen ezek szerint ezek "kiemelt zászlók" hogy egy Wikis hasonlattal éljek. És akkor emellett lehetne egy olyan cikk, hogy: "Az 1848-49-es forradalom és szabadságharc zászlói" és akkor abba mehet mind a 66. – Kun 2007. október 21., 22:33 (CEST)
Most írtak a Hadtörténeti Múzeumból, hogy van egy 16 zászló képét és leírását tartalmazó könyvük, amelyet majd megveszek, ha kapok fizetést. 21 darabról van képem is, ami ha jól emlékszem szabadon felhasználható.
-- IrBarat 2007. október 23., 23:09 (CEST)
* Meg tudnád (majd) mondani mi ez a könyv (cím, szerző stb) engem is érdekelne, köszi. Egyébként akkor ez vélhetően jelentős javulást hoz e cikkben is – Kun 2007. október 24., 14:57 (CEST)
Rákerestem a kiadványok között és kiderült, hogy az interneten is megtalálható ez a füzet. Elég kevés információt tartalmaz, így szakemberek után kutatok bővebb információk érdekében. Most már nagyon ráálltam erre a témára, ezért addig a meglévő adatokat beleírom a cikkbe. -- IrBarat 2007. október 24., 23:54 (CEST)
thread_title:  Hova tovább? 

message: A zászlósor 15. zászlójánál az alakulat nem Baranya megye, hanem báró Baranyay János lovassági tábornok, 1739-66 közt ezredtulajdonos nevét viseli.
thread_title:  Baranyay huszárezred